Endamê Komîteya Merkezî yê PKKyî Kasim Engînî şexsê Hakî Karerî de pêro şehîdê menga gulane yad kerdî û vat: ''Na cografya de şarê asûrî-sûryanî, armenî, kîldanî, çerkezî tim hetê îqtîdarî ra ameyî qirkerdene û no qirlerdiş zî menga gulane de ame kerdene. Coka na menge menga şehîdan a. 4ê gulane de zî Terteleyê Dêrsimî dest pêkerd. Hakî Karer, Mehmet Karasungur, Ramazan Kaplan, Otomatîk Merwan, Hozane Mizgîne, Ferhat Kutay na menge de resayî şehadetî. Parçeyanê ma yê bînan de zî Leyla Qasim, Silêman Mûyînî, şehîdê yewinî yê YPGyî na menge de şehîd kewtî. Dinya de qet yew kolonyalîzmî ziwan qedexe nêkerd, nasname qedexe nêkerd. Kolonyalîstê Kurdîstanî wina kenê.
Ma qirkerdişanê winasênan ra derbaz benê ke dinya de çewî pê nêdîyo. Kurdîstan de kolonyalîzm seba ke çimeyê înan îtîhat û teraqî yo, asta berze de yeno kerdene. No faşîzm hêzê xo tirk-îslamî ra tirkperestî ra gêno.
Şehadetê Hakî Karerî ra heta ewro têkoşînêko bêhempa yeno kerdene. Ewro zî vera şarê kurdî qirkerdişî yeno kerdene, bi taybetî warê sîyasetî de. Gorê ma yenê rijnayene, cenazayanê ma rê heqaret yeno kerdene. Mîrasê ma binê awe de vera dîya, her roje ma ser o bombardûmanêko bîn yeno kerdene. Ciwanê ma zîndanî de nê janî reyde vera dîyayî. Nê prosesî de têkoşîn do her wextî ra geşêr bêro kerdene û xora do bêbedel zî nêbo.
Têkoşînê vera tarîtîye dewam keno. Şehîdanê ma, şehîdanê şorişê Kurdîstanî vera tarîtîye ganê xo feda kerdî. Ganî ma dormeyê raştîye şehîdanê xo de bêrê pêser.
Ma reyna menga şehîdan de şexsê Hakîk Karerî de venga şorişgêr, çepgîr, sosyalîst û demokratanê Tirkîya û îslamgîranê raştikênan, şaranê Sûrîye û Îranî û şarê kurdî danê ke êyê ke nêwazenê binê kolonyalîzmê Tirkîya de biciwîyê pê qerardarîye dimayê şehîdan ra şorê û vera tarîtîya Erdogan û Bahçelî vinderê. Têkoşînê ma yê bi rayberê şehîdan do heta peynîya rejîmê tarîtîye dewam bikero.''
